เจี๊ยบ โสภิตนภา เผยเคยป่วยหนัก เครียดจัดจนเกือบออกจากวงการ
เจี๊ยบ โสภิตนภา เผยช่วง 1-2 ปีที่ผ่านมา ป่วยหนัก เพราะทำงานหนักมาก รับบางครั้งเครียดจนร้องไห้ จนสามี เบียร์ บอกให้หยุดทำงาน ฟุ้งที่ร่างกายดีขึ้นเพราะเริ่มทานสมุนไพร เลยคิดทำผลิตภัณฑ์เสริมอาหารออกมาขาย ยิ้มกระแสตอบรับดีมาก ออเดอร์สินค้าเพียบ,ถึงกับยอมพักงานผู้จัดละคร มาลุยงานใหม่ธุรกิจอาหารเสริม Lavish Beauty Drink สำหรับนักแสดงสาว-ผู้จัดละคร เจี๊ยบ โสภิตนภา ชุ่มภาณี ซึ่งเจ้าตัวเผยว่าการที่ได้มาทำธุรกิจตัวนี้ เป็นเพราะช่วง 1-2 ปีที่ผ่านมาเธอป่วยหนัก จนเกือบจะต้องออกจากวงการบันเทิง แต่สาวเจี๊ยบก็ฮึดสู้พักรักษาตัวอยู่พักใหญ่ด้วยสมุนไพร จนหายดี ซึ่งสาวเจี๊ยบเปิดเผยถึงเรื่องนี้ว่า,เจี๊ยบไม่สบายเมื่อ 1-2 ปีที่ผ่านมา เพราะทำงานหนักมาก มีปัญหาเรื่องกรดไหลย้อนอย่างรุนแรง นอนไม่ได้ นอนไม่หลับ ไหนจะมีความเครียดเรื่องงาน มีความรู้สึกหายใจไม่ทั่วท้อง พอเริ่มเป็นหนักๆ จากที่เคยตื่นไปส่งลูกได้ หลังๆ ก็เริ่มลุกไม่ไหว เวียนหัวไปหมด ออกกำลังกายก็ไม่ได้เพราะว่าเหนื่อยมาก แต่ก็ยังต้องออกไปทำงาน พอไปทำงานก็ต้องพึ่งกาแฟ พอทานมากๆ ก็ไปกดระบบประสาท ช่วงนั้นเจี๊ยบพูดไม่ชัด นอนไม่หลับเลยค่ะ พอไปหาหมอ หมอก็วินิจฉัยว่าเป็นเพราะไม่ได้พักผ่อน ก็ได้ยามาทานและพักรักษาตัวอยู่เกือบ 2 อาทิตย์ จนไม่ไหวละ ร่างกายมันไม่มีแรงแต่ยังต้องทำงาที่ต้องยิ้ม ต้องสวย ช่วงที่ป่วยเจี๊ยบนั่งร้องไห้กับพี่เบียร์ทุกวันเลย ตอนนั้นต้องหยุดงานเกือบเดือน และพี่เบียร์ก็พูดเลยว่าให้หยุดทำงานเพราะมันทำให้เรานั่งร้องไห้ เพราะเจี๊ยบเป็นคนจริงจังกับงาน ด้วยความที่ตอนเด็กๆ เคยถูกคนอื่นดูถูกเอาไว้ว่าเราเป็นไฮโซ คงทำอะไรไม่เป็นหรอก เลยจริงจังและเต็มที่กับทุกงานที่ทำ พอเริ่มเครียดจากงานร่างกายมันก็เลยรับไม่ไหว ร้องไห้กลับบ้าน พี่เบียร์ก็มาลูบหัว บอกให้หยุด แต่ก็ยังจะสู้ต่อ,จนเพื่อนๆ แนะนำให้ทานนั่นนี่บำรุง พอหามาทานก็รู้สึกว่าเริ่มดีขึ้น ทานยาน้อยลง พอเริ่มรู้จักสมุนไพร 1 ตัวที่ช่วยได้ ก็เริ่มเสาะแสวงหาสมุนไพรตัวอื่นๆ มากินเพิ่ม อาการที่เคยเป็นก็เริ่มดีขึ้น เลยมีความคิดอยากจะเอาสมุนไพรพวกนี้มารวมกัน ก็ไปปรึกษาแล็ป พอเค้าบอกว่าทำได้ ก็เลยทำค่ะ ตอนแรกไม่ได้คิดว่าจะทำขาย คิดว่าจะทำทานเอง และขายให้ญาติๆ แต่พอเห็นคนรอบข้างกลับมีอาการคล้ายๆ กันหมดเลย ก็เลยอยากให้เค้าลอง และทุกคนก็บอกว่าอาการมันบรรเทานะ ก็เลยทำขาย ตอนนี้ก็มีคนสนใจสั่งซื้อเยอะมากเพราะเป็นการบอกปากต่อปาก ตอนนี้ก็เลยหยุดงานผู้จัดมาเกือบจะ 9 เดือนแล้ว เพราะมาปลุกปั้นธุรกิจอาหารเสริมตัวนี้แหละ ตอนนี้กระแสตอบรับดีมากค่ะ
เจี๊ยบ โสภิตนภา เผยช่วง 1-2 ปีที่ผ่านมา ป่วยหนัก เพราะทำงานหนักมาก รับบางครั้งเครียดร้องไห้ จนสามีบอกให้หยุดทำงาน ฟุ้งที่ร่างกายดีขึ้นเพราะเริ่มทานสมุนไพร เลยคิดทำผลิตภัณฑ์เสริมอาหารออกมาขาย ยิ้มกระแสตอบรับดีมาก
เจี๊ยบ โสภิตนภา ชุ่มภาณี,เจี๊ยบ ป่วยหนัก,เจี๊ยบ โสภิตนภา ป่วยหนัก,Lavish Beauty Drink,ดาราขายอาหารเสริม